Subject: Vs: Meediapäring Tervisegeeniuselt - oseltamiviiri nappus
From: "Kristi Sarap" <[email-masked]>
To: "Joonas Alliksaar" <[email-masked]>
Date: Thu, 5 Feb 2026 11:46:31 +0200

Tere, Joonas!

Ravimiameti poolt vastab küsimustele peadirektori asetäitja Ott Laius.

Panen vastused küsimus-vastus vormis.

Palun selgitage, mis on oseltamiviir ja milleks seda kasutatakse? Kui tõhus 
see on?

„Oseltamiviir (Tamiflu, Ebilfumin, Segosana) on suukaudne viirusevastane 
ravim. Seda soovitatakse hakata kasutama gripi korral, alustades raviga 48 
tunni jooksul pärast esimeste sümptomite ilmnemist. Oseltamiviir leevndab 
gripi sümptomeid ning hoiab ära tüsistusi ning haiglaravi vajadust.“

Miks on sellest puudus? Kas gripi levik on üle ootuste kõrge?

„Tõsi, gripiviirusel on tänavu olnud laiem levik kui möödunud aastal ja 
nõudlus ravimitele varasemaga võrreldes suurem.

Terviseameti andmetel registreeriti selle aasta 4. nädalal 1861 gripijuhtu. 
levik on laialdane ning haigestumuse intensiivsust hinnatakse kõrgeks. 
Registreeritakse mitmeid puhanguid koolides, lasteaedades ja hooldekodudes. 
Keskmisest kõrgem haigestumus registreeriti Ida-Virumaal ja Läänemaal, kus 
on võrreldes eelmise nädalaga täheldatud haigusjuhtude arvu kiiret kasvu. 
Kogu hooaja ülevaadet saab küsida Terviseametilt.“

Miks ei varutud nö varuga, et seda olukorda vältida?

„Kui möödunud viirushooajal turustati Eestis oseltamiviiri kokku ca 38 000 
pakendit, siis tänaseks on väljastatud ca 52000 pakendit oseltamiviiri, mida 
on praeguse seisuga 37% rohkem kui eelmise hooaja kasutus. Varu on alati 
järgmiseks hooajaks müügiloa hoidjatel sisse arvestatud, aga pole ette 
teada, kuidas gripileviku kõver konkreetsel hooajal välja joonistub. Hoiame 
alati numbritel silma peal ning oleme müügiloahoidjatega ühenduses, et 
vajadusel lisakoguste tarnete osas infot vahetada. Nii ka tänavu. Oleme 
gripiravimite seisu jälginud tähelepanelikult kolm kuud.“

Millal on võimalik ravimit juurde saada?

„Järgmine tarne peaks toimuma veebruari keskel ning ravimi müügiloa hoidja 
uurib lisavõimalusi täiendavate tarnete toimumiseks. Praegu pole teada, kas 
õnnestub ravimi lisakoguseid leida.“

Ikka head

Kristi Sarap

Ravimiameti kommunikatsiooninõunik

[email-masked] <mailto:[email-masked]>

Saatja: Joonas Alliksaar <[email-masked]>
Saatmisaeg: neljapäev, 5. veebruar 2026 11:07
Adressaat: RA Kommunikatsioon <[email-masked]>
Teema: Meediapäring Tervisegeeniuselt - oseltamiviiri nappus

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tere!

Kirjutan tänase teate ja üldise info põhjal, et gripivastasest ravimist on 
Eestis puudus. Samuti on puudus gripivaktsiinist.

Loodan, et saate küsimustele vastata esimesel võimalusel.

Palun selgitage, mis on oseltamiviir ja milleks seda kasutatakse? Kui tõhus 
see on?

Miks on sellest puudus? Kas gripi levik on üle ootuste kõrge?

Miks ei varutud nö varuga, et seda olukorda vältida?

Millal on võimalik ravimit juurde saada?

Parimate soovidega

-- 

Joonas Alliksaar

Toimetaja

raha.geenius.ee <http://raha.geenius.ee>

tervise.geenius.ee <http://tervise.geenius.ee>

+372 5662 2141